5 หุ้นแบงก์วอลุ่มแน่น-วิ่งคึก! รับแนวโน้มดอกเบี้ยขาขึ้น แถมหุ้นราคาถูก
5 หุ้นแบงก์วอลุ่มแน่น-วิ่งคึก! รับแนวโน้มดอกเบี้ยขาขึ้น แถมหุ้นราคาถูก อาทิ KBANK,SCB,BBL,KTB,KKP
5 มิ.ย. 2561

ผู้สื่อข่าวรายงานว่า หุ้นกลุ่มแบงก์ปรับตัวขึ้นถ้วนหน้านำโดย นำโดย KBANK, SCB, BBL, KTB,KKP หลังราคาปรับลงแรงทำให้ราคาถูก อีกทั้งรับ sentiment บวกแนวโน้มอัตราดอกเบี้ยเป็นขาขึ้น และวิ่งสวนตลาดติดลบโดย ณ เวลา 11.44 น. ดัชนีอยู่ที่ระดับ 1,715.60 จุด ลบ 5.69 จุด หรือ 0.33% ด้วยมูลค่าซื้อขาย 25,128.90 ล้านบาท
โดยธนาคารกสิกรไทย จำกัด (มหาชน) หรือ KBANK อยู่ที่ระดับ  200 บาท บวก 3.50 บาท หรือ 1.78% สูงสุดที่ระดับ 201 บาท ต่ำสุดที่ระดับ 196.50 บาท มูลค่าการซื้อขาย 1.55 พันล้านบาท
ส่วนธนาคารไทยพาณิชย์ จำกัด (มหาชน) หรือ SCB อยู่ที่ระดับ 137 บาท บวก 2.50 บาท หรือ 1.86% สูงสุดที่ระดับ 137.50 บาท ต่ำสุดที่ระดับ 134.50 บาท มูลค่าซื้อขาย 602.67 ล้านบาท
ด้านธนาคารกรุงเทพ จำกัด (มหาชน) หรือ BBL อยู่ที่ระดับ 193 บาท บวก 3.50 บาท หรือ 1.85% สูงสุดที่ระดับ 193.50 บาท ต่ำสุดที่ระดับ 189.50 บาท มูลค่าการซื้อขาย 583.45 ล้านบาท
ด้านธนาคารกรุงไทย จำกัด (มหาชน) หรือ KTB ณ เวลา 11.38 น. อยู่ที่ระดับ 17.80 บาท บวก 0.20 บาท หรือ 1.14% ด้วยมูลค่าซื้อขาย 611.05 ล้านบาท
ส่วนธนาคารเกียรตินาคิน จำกัด (มหาชน) หรือ KKP ณ เวลา 69.00 บาท บวก 0.75 บาท หรือ 1.10% ด้วยมูลค่าซื้อขาย 114.84 ล้านบาท
ด้านนางสาวสุนันทา วสะภิญโญกุล ผู้อำนวยการอาวุโส ฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า กลุ่มแบงก์รับ sentiment บวก จากแนวโน้มการปรับขึ้นอัตราดอกเบี้ย จากที่มีการคาดการณ์ว่า ธนาคารกลางสหรัฐ (เฟด)จะปรับขึ้นอัตราดอกเบี้ยในการประชุมรอบนี้  ซึ่งจะจัดการประชุมกำหนดนโยบายการเงินในวันที่ 12-13 มิ.ย. ซึ่งกลุ่มแบงก์ก็จะได้ประโยชน์ ขณะเดียวกัน อัตราการขยายตัวของเศรษฐกิจไทยก็มีปรับขึ้น อย่างไรก็ตาม คาดว่าจะเป็นการปรับขึ้นอัตราดอกเบี้ยในไทยในปีหน้า
นอกจากนี้ มองว่ายังไม่มีปัจจัยบวกแต่เพราะราคากลุ่มแบงก์ปรับตัวลงมามากทำให้ราคาถูก หรือ Underperform และเวียนเล่นกลุ่ม หลังเมื่อวานมีแรงขายกลุ่มพลังงาน และค้าปลีก ทั้งนี้ คาดว่ากำไรในไตรมาส 2/61 ของกลุ่มแบงก์ยังได้รับผลกระทบจากรายได้ค่าธรรมเนียมลดลง สินเชื่อไม่ค่อยเติบโต  ส่วนการเลื่อนการใช้งาน IFRS9 ไม่ได้ส่งผลกระทบต่อแบงก์